Dravecz Sára: A királylány és a sampon

Egyszer volt, hol nem volt hetedhét országon is túl, élt egy királyi család egy tündéri hercegnővel. De ez a hercegnő bizony nem szeretett mosakodni, fésülködni és hajat mosni, ezért a kis barátai soha nem hívták sehova. Magányosan játszadozott a királyi palota udvarán. Egyik reggel így szólt hozzá az édesapja:

-Már megint, hogy nézel ki, drága kis hercegnőm? Kócos a hajad, maszatos az arcod, piszkos a kezecskéd!

A kislány nagyon szomorú lett és sírva elszaladt a szobájába. Másnap reggel, mikor felébredt, egyszer csak megjelent egy jó tündér az ágya mellett és azt kérdezte tőle:

-Miért vagy oly szomorú, édes kis hercegnőm?

-Hát hogyne lennék szomorú, édesapámat magamra haragítottam, mert nem elég szép a hajam, folyton kócos vagyok, nem elég tiszta az arcom és a kezecském. Ezért nem játszanak velem a szomszédos kastélyban élő kis hercegnők sem! De én nem szeretek mosakodni és fésülködni! -zokogott a kis hercegnő.

-Ne szomorkodj! -mondta a tündér.

-Nem leszel többé maszatos, kócos hercegnő! Használd a csillogó habokat és meglátod -csiribi-csiribá -többé nem lesz gond a tisztálkodós és a gubancos haj!

A kis hercegnő gyorsan kipróbálta a jó tündér ajándékát, s azóta barackillat lengi be a palotát, és a kis hercegnő együtt játszik barátaival a palota udvarán.